 ร้านอาหารเกาหลีร้านเล็กๆ
ใกล้โรงแรม Best Western แถวสนามบินอินชอน

 ขายอาหารเกาหลีจานเดียวเป็นหลัก พร้อมเครื่องเคียงมากมาย กิมจิ ผักดอง สาหร่าย เต้าหู้ปลา กินกับกับข้าวแบบเกาหลีต้นตำรับ
อย่างซุปเต้าหู้ ซุปกระดูกหมู เนื้อบูลโกกิ ซุปเนื้อ ชับเช บิบิมผับ ไก่โสม ทุกเมนูมาพร้อมข้าวสวย

 อิ่มอร่อยได้ง่ายๆ ในราคาไม่แพง
เริ่มต้นที่จานละ 4000₩ ป้าเจ้าของร้านใจดี แถมไข่ดาวคนละฟอง พร้อมกาแฟฟรี

 ที่สำคัญมีเมนูภาษาไทยด้วย สั่งได้สบายครับ
แถวนี้มีลูกเรือสายการบินมาพักเยอะ
ทั้งสายการบินไทยและต่างชาติ มากันบ่อย
โดยเฉพาะลูกเรือการบินไทย

 มีปากกาไว้ให้เขียนกำแพงร้าน เขียนชม เขียนแนะนำ เขียนอะไรก็ได้ ตามสบาย เขียนกันจนเต็มทุกอณูของฝาผนังร้านกันเลย
 เป็นร้านเกาหลีน่ารักๆอีกร้านนึงครับ
ใครผ่านมาแถวนี้ แวะชิมแวะเขียนกำแพงกันได้
